cyanic-selkie/wikianc huggingface dataset:
Aleksandr Bulatovitsj
Aleksandr Ksaverjevitsj Bulatovitsj (Алекса́ндр Ксаве́рьевич Булато́вич; født 26. september 1870, død 5. desember 1919) var en russisk militær offiser, oppdagelsesreisende i Afrika, forfatter, hieromunk og leder av en dogmatisk bevegelse innen Den ortodokse kirke under navnet fader Antonius.
Biografi
Aleksandr ble født inn i en adelig familie fra Orjol. Han studerte ved Tsarskoye Selo Lyceum, deretter tjenestegjorde han i et Husar-regiment.
I 1896 var han medlem av det russiske Røde Kors' misjon til Etiopia, der han ble en nær venn av Negus Menelik II. Han satte fartsrekord med kamel på veien til Etiopia, med hjelp av Nikolaj Leontiev. Han var rådgiver for Menelik II under Den første italiensk-abessinske krig 1895-1896, og også under kamper mot stammene i sør. Bulatovitsj sluttet seg til en ekspedisjon ledet av Ras Woldegiyorgis for å erobre Kaffa-provinsen, og var den første europeer som nådde munningen av Omo-Elven.
Etter at Bulatovitsj returnerte til Russland mottok han en utmerkelse fra den russiske geografiske forening for sitt arbeid i Etiopia, og rangen poruchik (senere rittmester) i hæren. Han tjenestegjorde i St. Petersburg. Etter samtaler med den hellige Johannes av Kronstadt forlot han hæren i 1903 og ble munk i det russiske klosteret Skiti Andreou på Athos-fjellet i Hellas. Han besøkte også Etiopia senere og forsøkte å opprette et russisk-ortodoks kloster der. Han ble ordinert som hieromunk under navnet Fader Antonius.
I 1907, etter å ha lest boken På Kaukasus-fjellet av munken Hilarion, ble han en av lederne av den såkalte imjaslavje-bevegelsen i den russisk-ortodokse kirken. Etter at bevegelsen ble fordømt som vranglære og oppløst av den russiske hæren i 1913 reiste han til St. Petersburg for å be om nåde for munkene.
Han fortsatte sin kamp for anerkjennelse av bevegelsen, og utga mange teologiske bøker for å bevise dens dogmer. Blant annet fikk han audiens hos Tsaren og klarte til slutt å sikre en viss form for rehabilitering for seg selv og sine trosfeller. De fikk lov til å vende tilbake til sine stillinger i Kirken uten omvendelse. Den 28. august 1914 fikk Antonius Bulatovitsj tillatelse til å delta i den russiske hæren som prest. Under første verdenskrig var fader Antonius ikke bare feltprest, men ved «mange anledninger førte han soldater i kamp», og ble tildelt St. Georgs-korset.
I oktober 1918 fattet den russisk-ortodokse kirkens synode et vedtak som ga imjaslavtsyene lov til å delta i gudstjenester, forutsatt at de ikke omvendte seg. Vedtaket var signert av Patriark Tikhon. I januar 1919 kuttet Bulatovitsj sine forbindelser med den Tihon og dro tilbake til familiens eiendom i Lebedinka, der han tilbragte resten av sitt liv som eremitt. Enten 5. eller 6. desember 1919 ble han myrdet. Det er motstridende beretninger om hvorvidt morderne var desertører fra den Hvite eller Røde Armé under borgerkrigen.
Bulatovitsj i russisk litteratur
Antonius Bulatovitsj var sannsynligvis inspirasjonskilden til den groteske husaren Alexej Bulanovitsj i romanen "De 12 stolene" av Ilf og Petrov. Han er også hovedpersonen i Valentin Pikuls fortelling "En husar på en kamel", og i romanen "The Name of Hero" av Richard Seltzer.
Harald Hardrådes gate (Trondheim)
Harald Hardrådes gate er en gate ved Øya og Elgeseter i Trondheim som går sørover fra Ragnhilds gate og krysser flere tilknyttede gater rundt St. Olavs hospital før den møter Abels gate mot enden av Tilfredshet kirkegård. Bebyggelsen i den nordre delen av gaten består hovedsaklig av bygninger tilknyttet sykehuset, mens den søndre delen er preget av eneboligbebyggelse mot øst og kirkegård mot vest.
Partiet mellom Einar Tambarskjelves gate og Magnus den Godes gate er stengt for gjennomkjøring, mens partiet mellom Magnus den Godes gate og Abels gate er enveiskjørt mot sør.
Gaten fikk sitt navn i 1886 og ble oppkalt etter kong Harald Hardråde (1015–1066), som var Norges konge fra 1046 til 1066 da han falt i slaget ved Stamford Bridge. Han ble gravlagt ved Helgeseter kloster lenger nord på Øya.
Erichius costatus
Erichius costatus er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En nokså liten (16 - 18 millimeter), nokså bred, litt flat, matt svart hjortebille. Arten utmerker seg ved å ha opphøyde, blanke lengdestriper, tre på pronotum og fem på dekkvingene, for øvrig er oversiden kledt med lyse skjell. Hannens mandibler er noe kortere enn hodet og har en kraftig, firkantet tann på undersiden. Oversiden er kraftig punktert. Hodet er forholdsvis stort bredt, med en U-formet fordypning foran, tett og kraftig punktert, fasettøynene er ganske små. Pronotum er bredt og litt rundet. På beina er lårene svarte.
Levevis
Artene mangler flygevinger og kan ikke fly.
Utbredelse
Arten er utbredt i Chile.
Systematisk inndeling
Arten har tradisjonelt blitt regnet til slekten Pycnosiphorus.
Hudson H9
Hudson H9 er en pistol som ble lansert på SHOT Show i 2017 etter tre års utvikling, og ble produsert frem til mars 2019 da Hudson Mfg gikk konkurs.
Pistolen kombinerte mange patenterte og patentsøkte funksjoner i et nytt design. Kjent teknologi var avtrekker som går rett bakover (lik som M1911), et kort rekylsystem og S&W 5900-magasiner. Nye designelementer var pipeklakker fremfor avtrekkerbøylen, hake som kombinerer lineær avtrekker med et fjærdrevet tennstempel med fallsikring, plasseringen av rekylfjæren og kombinasjonen med en stålramme og et innsatschassis.
Teknisk
H9 ble kamret i 9×19 mm, hadde en masse på 960 g og en kapasitet på 15 skudd. Vekten gjør H9 sammenlignbar med tradisjonelle aluminiumsramme-pistoler som Beretta 92, SIG P226 og SIG P229, på tross av at H9 har stålramme. H9 oppnådde den lettere vekten gjennom en kombinasjon av innsatsen og at glidestykket sitter nærmere grepet. Til sammenligning er tradisjonelle stålpistoler vanligvis tyngre: 1911 (1200 g), S&W 5906 (1100 g) og CZ-75 SP-01 (1150 g).
Aluvariant
H9A-varianten ble vist frem på på SHOT Show i 2018, og hadde en aluminiumsramme og stålinnsats som reduserte vekten til 740 g. Glide- og slagflatene var dermed fortsatt stål, i motsetning til de fleste andre pistoler med aluminiumsramme.Vekten gjør pistolen sammenlignbar med HK VP9 (725 g), Arsenal Strike One / Archon Type B (840 g) og 1911 lightweight defender -varianter.
Nissan X-Trail
Nissan X-Trail (2000–) er en familiebil fra japanske Nissan.
Første utgave (T30, 2000–07) ble solgt i Norge fra 2002, med bensin- eller dieselmotor, firehjulstrekk og utstyrsnivåene "Comfort", "Sport" og "Elegance".
Andre utgave (T31, 2007–13) var litt større og bygget på Nissan's nye C-plattform.
World Coming Down
World Coming Down er det femte studioalbumet til det amerikanske gothic metal-bandet Type O Negative.
Renault Koleos
Renault Koleos (2007–) er en mellomstor familiebil fra franske Renault. De kaller den en "crossover SUV".
World Coming Down
Albumet ble utgitt 21. september 1999. Tekstene er sterkt morbide. «White Slavery» handler om kokainmisbruk, «Everyone I Love Is Dead» og «Everything Dies» handler om når noen av ens nærmeste dør. Sporene «Sinus» handler om å dø av kokainmisbruk, «Liver» om å dø av alkoholisme, mens «Lung» handler om å dø av røyking.
Sporliste
Alle spor skrevet av Peter Steele unntatt hvor annet er notert.
Renault Koleos
Første utgave var tegnet av franske Patrick Le Quément (1945–) som i sin tid var med på å tegne Ford Sierra. Koleos lages ved Renault Samsung Motors sin fabrikk i Busan i Sør-Korea, der den selges som "Renault Samsung QM6", samt India og Moskva. Den ble ikke solgt i Norge.
Andre utgave (2016–) selges også i Norge til en pris på rundt 500 000. Den bygges på "Renault–Nissan Common Module Family" (CMF), en plattform som også brukes for den svært like Nissan X-Trail.
Asiamesterskapet i volleyball for menn 2007
Asiamesterskapet i volleyball for menn 2007 ble arrangert i Jakarta i Indonesia i 2007.
Wrath of the Titans
Wrath of the Titans er et amerikansk actioneventyr fra 2012. Filmen er regissert av Jonathan Liebesman, og har Sam Worthington, Liam Neeson og Ralph Fiennes i hovedrollene. Filmen er en oppfølger til Clash of the Titans (2010), og er basert på gresk mytologi.
Handling
Det er gått ti år siden halvguden Perseus (Sam Worthington) reddet verden, og nå prøver han å legge den delen av livet bak seg for å leve et normalt liv med sønnen Helios (John Bell). Men når faren, guden Zeus (Liam Neeson), blir kidnappet av Hades (Ralph Fiennes) og Ares (Édgar Ramirez), må Perseus til Tartarus for å redde ham. Han reiser med fetteren Agenor (Toby Kebbell) og dronning Andromeda (Rosamund Pike) for å finne den falne guden Hephaestus (Bill Nighy), som vet veien dit. Når det i tillegg viser at Zeus', Hades' og Poseidons (Danny Huston) far Kronos har alliert seg med Hades og Ares, står det for alvor klart at en krig er på randen og at Perseus er verdens eneste håp for fred.
Erichius calverti
Erichius calverti er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En liten (12 - 13 millimeter), avlang, litt flat, matt brun hjortebille. Hannens mandibler er noe kortere enn hodet og har en kraftig, firkantet tann på undersiden. Oversiden er kraftig punktert. Hodet er forholdsvis stort bredt, med en U-formet fordypning foran, fasettøynene er ganske små. Hode, pronotum og den fremre delen av dekkvingene har opphøyde lengderibber på sidene, disse er nokså skarpe på hodet, men blir bredere og vagere jo lenger bak en kommer. Pronotum er nokså rundet (mindre firkantet enn hos de fleste andre Erichius-artene). Dekkvingene har et par øyeaktige flekker dannet av lyse skjell. På beina er lårene svarte.
Levevis
Artene mangler flygevinger og kan ikke fly.
Utbredelse
Arten er utbredt i Chile.
Systematisk inndeling
Arten har tradisjonelt blitt regnet til slekten Pycnosiphorus.
Edderkoppens strategi
Edderkoppens strategi (italiensk originaltittel: Strategia del ragno) er et italiensk politisk drama fra 1970, med manus og regi av Bernardo Bertolucci. Manus er fritt etter en novelle av den argentinske forfatteren Jorge Luis Borges.
Handling
På forespørsel fra farens elskerinne, Draifa, ankommer Athos Magnani med tog til byen Tara, hvor faren hans - som også heter Athos Magnani - ble myrdet før sønnen hans ble født. Faren, husket som en motstandshelt og som sønnen ligner på, ble drept av ukjente fascister i 1936. Dette påstår i alle fall Draifa, en statue av ham som ble satt opp ved det lokale torget, og alle de andre innbyggerne fra hjem-byen. Draifa kontaktet Athos etter å ha sett et fotografi av ham i en avis, og forventer at han skal komme for å løse eller hevne farens dødsfall.
Athos får snart høre at bare noen få dager før farens død skal en spåkone visstnok ha spådd farens død. Men hans videre henvendelser angående omstendighetene rundt farens dødsfall blir snart møtt med enten unndragelse eller fiendtlighet. Men etter hvert forteller tre bekjente av faren at han skal ha vært med på å planlegge et attentat på Benito Mussolini som skulle besøke det lokale teateret. Men disse planene mislyktes, og faren hans skal ha dødd etter å ha blitt forrådt til politiet. Men Athos tror ikke noe på denne historien heller.
Athos oppdager etter hvert at faren hans ikke klarte å utføre bombe-angrepet fordi han var alt for redd, og han skal selv ha tipset politiet om planene deres. På grunn av dette ble hans myrdet av hans egne medsammensvorne, men det var ukjente fascister som fikk skylden. Ved en seremoni foran en statue av faren, begynner Athos å fortelle denne historien. Men han stopper underveis. Uansett om det var gjennom svik eller feighet at faren hans hadde blitt en helt, tror han at hjem-byen hans trenger disse mytene. I stedet planlegger han å forlate hjem-byen.
Composite (grafikk)
Composite er en utvidelse til Vindussystemet X som legger den grafiske utmatningen fra X-klientene i et skjermbuffer. Applikasjoner kan deretter manipulere med innholdet. Bufferet kan bli slått sammen med foreldrevinduet eller eksterne programmer kalt kompositing håndterere.
Dette gjør det mulig å skape kompositing vindustjenere for X, kapable til effekter som transparens, 3D rotasjoner og vinduer med ristende bevegelser.
Composite utvidelsen ble tilføyd X.org i X1R6.8 i september 2004.
Hankou–Yichang-høyhastighetsjernbane
Hankou–Yichang-høyhastighetsjernbane, også kalt Hanyi-jernbanen (forenklet kinesisk: 汉宜铁路; tradisjonell kinesisk: 漢宜鐵路; pinyin: Hànyí tiělù) er en høyhastighets toglinje i provinsen Hubei i Folkerepublikken Kina. Jernbanelinjen på knapt 30 mil (291,83 km) løper fra Hankou, som er en del av i provinshovedstaden Wuhan, og byen Yichang i vestre Hubei. Den stod ferdig våren 2012.
Den er en dobbeltsporet jernbane som er bygd for en hastighet på 200 km i timen (men er forberedt for hastigheter på 250 km i timen og høyere). Strekningen løper gjennom byer som Hanchuan, Tianmen, Xiantao, Qianjiang, Jingzhou og Zhijiang. Hankou-Yichang-jernbanen er en del av den øst-vestlige jernbanen mellon Shanghai og Chengdu, vanligvis kalt Huhanrong-jernbanen.
Byggingen av jernbanestrekningen begynte i september 2008.
Sidensvanser
Sidensvanser (Bombycilla) er eneste slekt i sidensvansfamilien (Bombycillidae) og teller kun tre arter. Familien inngår som eneste familie med nålevende arter i overfamilien Bombycilloidea, som videre inngår i gruppen Passerida og er spurvefugler (Passeriformes).
Inndeling
Inndelingen følger Birds of the World i henhold til Winkler, Billerman & Lovette (2020). Norske navn på gruppene følger Norsk navnekomité for fugl og er i henhold til Syvertsen et al. (2008, 2017).
Politikkåret 1708
Dødsfall
visestattholder i Norge 1699–1708 ||align=center|ca. 63 ||align=center|ca. 1645 ||
Velvære
Velvære er en tilstand av tilfredshet karakterisert av mental og fysisk helse, lykke og velstand. Andre begreper assosiert med velvære er f.eks. tilfredshet, livskvalitet og velbehag. Ifølge Diener er “subjektiv velvære sammensatt av menneskers langsiktige nivåer av positiv affekt, mangel på negativ affekt og tilfredshet med livet". I en studie av Joar Vittersø argumenteres det for at både velbehag og tilfredshet er elementer av velvære og at deres hovedfunksjon er mentalt å belønne prestasjoner samt signalisere kroppslig homeostatisk stabilitet.
Forskning
Kahneman et al. studerte i 2010 ca. 1400 amerikanske og franske kvinner for å finne faktorer som spiller inn på velvære. Velvære ble definert som en sammensetning av opplevd lykkelighet og tilfredshet med livet. For å komme frem til sine resultater benyttet Kahneman et al. seg av en metode kalt “Day Reconstruction Method”, der deltakerne ble bedt om å tenke tilbake på dagen før, dele den opp i episoder og beskrive hver episode ved å velge passende ord fra forskjellige lister, for eksempel en liste med forskjellige emosjoner. Kahnemans forskning viste at tilfredshet med livet har en svak, men positiv korrelasjon med opplevd lykkelighet. For eksempel viste det seg at rike kvinner var tilfredse med livet, men ikke vurderte seg som mer lykkelig. Også andre forskere har studert begrepet velvære. Rogers (1961) oppdaget at individer som aktivt gikk inn for å oppnå et godt liv ikke nødvendigvis vurderte seg selv som lykkelig eller fornøyd. Ericsson og Charness (1994) argumenterer for at lettvinthet og stabilitet fremfor utfordringer og forandringer er assosiert med velvære.
Konklusjon
Forskerne ser ut til å enes om at vi kan skille mellom tilfredshet med livet og opplevd lykkelighet, og at begge forutsetter velvære. Likevel er det ingen sterk korrelasjon mellom disse fenomenene. Dette kan tyde på at ønskelige livsomstendigheter (assosiert med tilfredshet), kan komme på bekostning av opplevd lykkelighet. En forklaring kan være at faktorer som fremmer tilfredshet, som for eksempel en vellykket karriere, barn, ekteskap osv. kan resultere i mer stress og anspenthet. Slike omstendigheter kan frarøve individer tid som de ellers ville brukt til aktiviteter som fremmer opplevd lykkelighet.
Førrevassdammen
Førrevassdammen er en betongdam med flomoverløp, og er en av 14 dammer som demmer opp den kunstige innsjøen Blåsjø. Den strekker seg over Førrejuvet, og regulerer Førreåna. Med et volum på om lag 255 000 m³ er det den største betongdammen i Norge. Den er om lag 1300 m lang. Dammen fikk i 1989 æresprisen Betongtavlen.
Det ble ikke brukt armeringsstål i konstruksjonen, og siden det ikke var sand tilgjengelig i nærheten, knuste man stein til bruk i betongen. Grensen mellom kommunene Suldal og Hjelmeland går i Førrejuvet og demningen ligger således i begge kommunene.
VM i judo 2015
VM i judo 2015 (verdensmesterskapet i judo) fant sted i Astana i Kasakhstan fra 24. til 30. august 2015. Det ble konkurrert i 16 øvelser. Japan ble beste nasjon.
Sleeve-tatovering
Sleeve-tatoveringer, sleeve eller armtatoveringer, er tatoveringer, eller samlinger av mange tatoveringer, som er ment for å dekke en eller to armer. Avhengig av personlige stil eller valg kan en tatovering være full, og da går det fra skulder håndleddet, eller det kan være en kortere halv- eller trekvart-ermet. Noen bruker også begrepet «sleeve» i referanse til tatoveringer som dekker ett eller to ben. Sleeve-tatovering kan være smertefullt, spesielt på huden på undersiden av armen. Sleeve-tatovering er også vanskelig å skjule, og det kan kanskje føre til færre jobbmuligheter og sosial stigmatisering. Som tatoveringer har sleeve-tatovering blitt mer sosialt akseptert – sågar trendy og populært – og en rekke kjente popsangere og idrettsfolk har sleeve-tatovering.
Episkopi Cantonment
Episkopi Cantonment er administrasjonssete for de britiske suverene baseområdene Akrotiri og Dekelia på Kypros, samt militært hovedkvarter for de britiske styrkene på øya. Stedet ligger i det vestlige av de to baseområdene, rett vest for Limassol.
Speaker of the House of Commons (Storbritannia)
Speaker of the House of Commons er president i Storbritannias underhus. Lindsay Hoyle har hatt vervet siden 4. november 2019. Før ham innehadde John Bercow vervet i ti år. Den første speaker, Peter de la Mare fra Herefordshire, ble valgt i 1376 i forbindelse med en konstitusjonell krise under Edward III. Til 1642 ble speaker oppfattet som kongens utsending. Betty Boothroyd var første kvinnelige speaker da hun ble valgt i 1992. Hun reformerte også antrekket ved å sløyfe den tradisjonelle parykken. Etter en ordning første gang benyttet i 2009 velges speakeren av parlamentsmedlemmene. Det kan være flere kandidater til vervet og det avvikles så mange runder med hemmelig valg som må til for at en kandidat får flertall. Underveis elimineres kandidater med færrest stemmer. Speaker velges normalt for en parlamentsperiode og gjenvalg har vært vanlig. Ved nytt parlamentsvalg stiller speakeren som kandidat i sin valgkrets, men uten politisk program og uten å drive vanlig valgkamp. Det er tradisjon for at andre større partier ikke stiller kandidater i speakerens valgkrets. Selv om speakeren skal være nøytral og trekke seg fra partipolitikk, representerer speakeren velgerne i sin valgkrets på samme måte som andre parlamentsmedlemmer og skal ivareta deres interesser.
Speaker kan innenfor perioden normalt ikke avsettes. I 2009 ble Michael Martin presset til å gå av som speaker. Det var første gang på 300 år at en speaker gikk av.
Når parlamentet konstitueres fremsier speaker representantenes ed først. Speaker deltar vanligvis ikke i avstemninger i underhuset, men kan avlegge den avgjørende stemmen når det ellers er stemmelikhet. Ved slike anledninger forventes det at den aktuelle speaker følger prinsippet om at debatt ikke skal avsluttes, men fortsette, og at eventuelle lovforslag ikke skal gå videre på et så spinkelt grunnlag som Speakerens ekstraordinære stemmegivning; tankegangen bak dette er rett og slett at eventuelle endringer i lovverk bør skje på basis av et faktisk flertall i underhuset. Speaker skal lede arbeidet i Underhuset på en upartisk måte blant annet ved å avstå fra all partivirksomhet. Speaker assisteres av tre deputy speakers. Sikkerhet og orden ivaretas av Serjeant-at-Arms som også ledsager speaker i prosesjon og bærer parlamentsklubben (the mace), et maktsymbol som plasseres på Underhusets bord ved vanlige møter, men henges på kroker under bordet i de tilfeller huset danner den såkalte committee of the whole house.
Banhu
Banhu (kinesisk: 板胡, pinyin: Bǎnhú) er et kinesisk tradisjonelt strengeinstrument innen huqin-familien av musikkinstrumenter. Den benyttes primært i det nordlige Kina. Ban betyr trestykke, og hu er kort for huqin.
Speaker of the House of Commons (Storbritannia)
Speaker har sete sentralt på den ene kortsiden av rommet (the chamber), og er under møtene er iført svart kappe, tidligere også parykk. Foran speaker er table of the house hvor sekretærene sitter for enden av bordet nærmest speaker. Første rad (treasury bench) til høyre for speaker tilhører sittende regjering, på motsatt side sitter opposisjonslederne. Bercow valgte en enkel mørk kappe over en vanlig mørk dress som antrekk fremfor et tradisjonelt antrekk.
Banhu
Som de mer kjente erhu og gaohu har en banhu to strenger, holdes vertikalt, og buehåret passerer mellom de to strengene. Banhuen skiller seg fra erhuen ved at lydboksen vanligvis er laget av kokosnøttskall i stedet for av tre, og at fremsiden ikke er dekket med slangeskinn, men med en tynn treplate.
Banhu kalles av og til «banghu», ettersom den ofte benyttes i nordkinesiske bangzioperaen, som i qinqiang fra provinsen Shaanxi.
Instrumentet yehu, en beslektet type kinesisk fele med kokosnøttlydboks og treoverflate, brukes fortrinnsvis i Sørkina.
Oppløsning (roman)
Oppløsning (engelsk tittel Dissolution) er en historisk kriminalroman skrevet av den britiske forfatteren C.J. Sansom. Romanen ble utgitt på engelsk i 2003, og kom i norsk oversettelse ved Knut Johansen i 2009. Oppløsning er Sansoms første roman, og den første med den pukkelryggede advokaten Matthew Shardlake i hovedrollen.
Bakgrunn
Handlingen utspilles i 1500-tallets England mens klostervesenet oppløses. Advokat Shardlake har fått i oppdrag å finne den som drepte en av rikskansler Thomas Cromwells representanter i klosteret i Scarnsea på kysten av Sør-England.
BBC Radio 4 lot boken omarbeide til hørespill i 2012, og har bestilt en filmatisering av den med skuespilleren Kenneth Branagh i rollen som Matthew Shardlake.
Mottagelse
Dagbladets Kurt Hanssen var litt mer kritisk «''De som automatisk tenker Umberto Eco når de ser en spenningsroman fra et kloster, så er det for så vidt ikke så dumt, bortsett fra at Sansom ikke er helt av samme klasse som Eco som forfatter. Sagt på en annen måte betyr det at Sansoms roman er mindre komplisert å lese enn «Rosens navn».», og fortsetter «Som kriminalroman er «Oppløsning» finurlig bygd opp, og avslutningen byr på mer enn én overraskelse for leseren. Dessuten byr romanen i sin helhet på mange detaljer, som fargelegger og bringer til live en svært dramatisk og dyster periode i engelsk historie''».
Priser
Oppløsning ble nominert til Crime Writers' Associations pris John Creasey Memorial Dagger, for årets beste kriminalroman på engelsk av en tidligere upublisert forfatter. Boken ble det samme året også nominert til en annen CWA-pris, Ellis Peters Historical Dagger.
Romanen ble i 2003 tildelt den svenske Flintyxan av tidsskriftet Jury som årets beste historiske kriminalroman.
Cissi Kleins gate
Cissi Kleins gate er en gate ved Kalvskinnet i Midtbyen i Trondheim som går fra Erling Skakkes gate i sør mot Hans Hagerups gate i nord. Gaten fungerer som gjennomkjøringsvei til en rekke bygårder i området som ble oppført i 1910-årene.
Gaten het opprinnelig Museumsplass i perioden 1909 og frem til den fikk sitt nåværende navn i 1995. Den ble da oppkalt etter Cissi Klein (1929–1943), som var ei norsk jødisk jente som ble offer for holocaust. Familien Klein bodde i andre etasje ved Kalvskinnsgården, som ligger ved gaten mot øst. Vest for gaten ligger Museumsplass, hvor det i 1997 ble avduket et minnesmerke over jødiske barn som ble myrdet i Auschwitz. Cissi Klein er her portrettert sittende på en benk med ryggen mot gaten og Kalvskinnsgården. En snublestein er lagt ned like utenfor hennes bolig på hjørnet av Cissi Kleins gate og Hans Hagerups gate.
Cissi Kleins gate har for øvrig ingen matrikulerte adresser.
Hauts-de-France
Hauts-de-France («Øvre Frankrike») er en administrativ region i Nord-Frankrike. Regionen grenser til de belgiske provinsene Vest-Flandern og Hainaut. I nord ligger Nordsjøen og i nordvest Den engelske kanal. Byen Lille er hovedstad.
Hauts-de-France ble en region 1. januar 2016 ved en sammenslåing av de to tidligere administrative regionene Nord-Pas-de-Calais og Picardie. Regionen omfatter de fem departementene Aisne, Nord, Oise, Pas-de-Calais, og Somme.
Inndeling
Regionen er delt inn i fem departementer.
Narvik videregående skole, avdeling Solhaugen
Narvik videregående skole, avdeling Solhaugen, tidligere Solhaugen videregående skole, er en avdeling av Narvik videregående skole som ligger i bydelen Framnes i Narvik. Avdelingen var tidligere en videregående skole som, sammen med Frydenlund og Oscarsborg videregående skoler, ble slått sammen til en enhet fra og med skoleåret 2008-2009.
Utdanningsprogrammer
Skoleavdelingen tilbyr (per 2017) fire ulike utdanningsprogrammer: Det er i tillegg to klasser for tilrettelagt opplæring og en innføringsklasse for minoritetsspråklige.
Hawaii (skrivebordsmiljø)
Hawaii er et skrivebordsmiljø utviklet med Qt Quick for Wayland. Det er primært bruk på Maui, et Linux-system med atomiske oppgraderinger og programbunter. Hawaii har adoptert Simple Desktop Display Manager.
Skrivebordsmiljøet Hawaii ble også tatt i bruk av RebeccaBlackOS, en Linux «live»-distribusjon som er ment som å tjene som en teknologisk preview.
Skisseblokk
Skisseblokk er en blokk med tegnepapir beregnet til produksjon av førsteutkast til mere varige arbeider. Blokkene er ofte billigere enn vanlig tegneblokk, eller inneholder flere ark. Papiret lar seg tegne på med de fleste tegnemedia. (Noen kraftige sprittusjer kan lage gjennomslag). Skisser og utkast er en del av arbeidsprosessen for både billedkunstnere og de som arbeider med layout på andre felter, eksempelvis scenografi eller dreiebøker.
Papirkvaliteten er ikke helt som for «skikkelig» tegnepapir. Det er tynnere og dermed lettere målt i gram per kvadratmeter. Det gjør det også lettere å kalkere ved å gjøre en skisse som kopieres delvis over på neste ark for rentegning.
Skisseblokker fås i mange små formater opp til A4. De minste kan tas med i en lomme, slik at en kan ta vare på motiver fra turer.
Enkelte kunstnere har tatt vare på skissebøkene sine. Disse er senere kommet til kunstmuseer, der de gir innblikk i kunstnerens arbeide.
Martino Alfieri
Martino Alfieri (født 10. november 1590 i Milano i Hertugdømmet Milano, død 30. mars 1641 i Napoli i Kongedømmet Napoli) var en italiensk katolsk prelat som var nuntius under trettiårskrigen og blant annet involvert i et pavelig initiativ om en fredskonferanse, og erkebiskop av Cosenza.
Bakgrunn
Martino Alfieri studerte i hjembyen Milano hos jesuittene. Han fullførte sine studier som doktor utroque iure fra universitetet i Padova, flyttet til Roma.
Prest
I Roma ble han presteviet 15. april 1623. I 1627 ble han tilknyttet Basilikaen Santa Maria Maggiore, og hans ekklesiale karriere fortsatte med utnevnelse til referendar ved tribunalene stryrt av Den apostoliske signatur for rettferd og nåde (noe som førte til at han ble prelat og til at han fikk praktisere for romerske domstoler), medlem av Reverenda Fabrica Sancti Petri, og konsultor for Det hellige officium.
Etter dette ble han i 1931 sendt til Malta som apostolisk visitator og inkvisitor.
Pavelig nuntius, biskop
Den 11. april 1639 ble biskop Alfieri utnevnt til erkebiskop av Cosenza. Han ble løst fra embedet som nuntius til Tyskland, men forble i Köln inntil hans etterfølger Fabio Chigi (den senere pave Aleksander VII) ankom i september 1639. Så dro han til Roma og ventet der på sitt pallium helt til 8. september 1640. Så flyttet han videre sørover på den italienske halvøy til sitt erkebispedømme.
Molekylær autoionisering
Protisk:
2H2O H3O+ + OH-
2NH3 NH4+ + NH2-
2H2SO4 H3SO4+ + HSO4-
3HF H2F+ + HF2-
Aprotisk:
2PF5 PF6- + PF4+
2SO2 SO32- + SO2+
4AlCl3 3AlCl4- + Al3+
Denne typen autoionisering kan også skje i gasser eller faste stoffer, men ikke så lett som i væsker. I gasser er molekylene så langt fra hverandre at ionedannelse er svært ugunstig, og i faste stoffer er det ikke nok molekylær bevegelse. Så lenge fasen forblir konstant øker molekylær autoionisering vanligvis betydelig med økende trykk.
Vannets autoprotolyse er spesielt godt studert på grunn av dens implikasjoner for syre-base-kjemi i vannløsninger.
Tahsib Hasan
Tahsib Hasan er en bangladeshisk blogger, utgiver og aktivist, Jahid Hassan, er ICORN-fribyforfatter Bø, Norge.
Jahid Hassan flyktet fra landet i frykt for livet i 2015, da mange av hans kolleger og venner ble truet eller voldelig drept av islamske ekstremister. Bare i 2015 ble fem bloggere og utgivere angrepet og drept, blant dem Avijit Roy, Washiqur Rahman Babu, Ananta Bijoy Dash og Niloy Neel. Niloy Neel var entreprenør av BSDisse brutale drapene har skapt overskrifter i verdensmedier, men mange andre har blitt overfalt og atter andre lever under konstant trussel mot livet. Attentatlister over sekulære bloggere sirkulerer på nettet, de som fortsatt er i live er ment å bli skremt av disse drapene, og derved tie.
Jahid har til hensikt å fortsette arbeidet i Norge og har allerede mange planer for ICORN residency. Han sier: ''Jeg vil gjerne gjenopplive Bangladesh Science and Rationalist Association (BSRA) i Europa. Det er medlemmer av BSRA i Tyskland, Sverige og Norge, som migrerte fra Bangladesh, som vil være med i nettverket. Norge kan være senter for koordinering, for kommunikasjon med hverandre og nettkontakter med medlemmer i Bangladesh. I fremtiden vil den vitenskapelige kunnskapen bli fremmet i Bangladesh. Jeg vil også legge til rette for kapasitetsbygging og opplæring av nettskribenter, bloggere og journalister. De bengalske ungdommene som er aktive i bloggosfæren bør få skriveferdigheter og analytiske ferdigheter. Et nettbasert kurs vil bli utformet og gjennomført.''
''Jeg planlegger også å gi ut en bok og en nettavis, for å lage forskningsrapporter om sekulær kultur og realfagsutdanning. Og hvem vet, kanskje gå inn i jordbruket.'' Siden de ble medlem av ICORN i 2011, har Bø kommune tatt imot tre skribenter.
Bibliografi
Nora (2023, Somoy Prokashon)
Gravdal Ungdoms- og Idrettslag
Gravdal Ungdoms- og Idrettslag, også kjent som GUIL eller Gravdal UIL, er en idrettsklubb innenfor fotball og håndball i Vestvågøy, Lofoten og ble stiftet i 1898.
Friidrett under Sommer-OL 1984 – Tikamp menn
Tikamp menn under Sommer-OL 1984 i Los Angeles ble arrangert fra 8. til 9. august 1984 på Los Angeles Memorial Coliseum.
Younès Belhanda
Younès Belhanda (født 25. februar 1990) er en franskfødt marokkansk fotballspiller som spiller for den tyrkiske klubben Adana Demirspor.
Han har tidligere spilt for den franske klubben Montpellier.
Landslaget
Han ble tatt ut i s tropp til VM i fotball 2018 i Russland.
Søo
Søo, også kjent som Søa, er en elv i Heim kommune i Trøndelag som har sitt opphav fra Søvatnet i Orkdal (280 moh.) og videre fra Vasslivatnet (280–260 moh, avhengig av regulering). Den er hovedelv i Søavassdraget.
Vannføringen til Søo blir regulert gjennom en 20 meter høy steinfyllingsdam i vestenden av Vasslivatnet, som fungerer som reguleringsmagasin for Søa kraftverk (37 MW). Gjennom en 5216 m lang tunnel overføres det vann fra Hollaelva til Vasslivatnet, og fra Ytter Svorksjøen i Skjenaldelva kan det overføres vann til Søvatnet med både en kanal og ei rørgate. Eidsfossen kraftverk (0,4 MW) drives i Eidselva, nederste del av vassdraget.
Vannet renner fra Vasslivatnet nedover Søvassdalen parallelt med Europavei 39 og videre ned mot Vinjeøra, men snur nordover om lag to kilometer øst for tettstedet, inn i Rovatnet (13 moh.) før den deretter har sitt utløp i Hemnfjorden ved Kyrksæterøra.
Asiamesterskapet i volleyball for menn 2009
Asiamesterskapet i volleyball for menn 2009 ble arrangert i Manila på Filippinene i 2009.
Brikkevev
Brikkevev er en type håndarbeid som er særegent for Norden. Det er finnes i eldre egyptisk kultur og tilsvarende, uten tilsvarende bruk i nåtid.
Brikkevev benyttes blant annet til bunader, med bånd, kanting og det det kanskje er mest kjent for, beltestakk. Beltene i en typisk beltestakk er laget med mer enn 100 brikker, for å gi en pekepinn på mengden det er kan man se til bildet i denne artikkelen hvor er det avbildet 52 brikker og én skyttel.
Benterud skole (Ringerike)
Benterud skole er en offentlig barneskole som ligger på Benterud i Hønefoss. Rektor pr 2021 er Jarle Hjelmesæth Hildeskår.
Historie
Byggingen av skolen startet i mai 2017. Den ble offisielt åpnet 1. februar 2019 av ordfører Kjell B. Hansen, og hadde ved oppstarten 32 lærere.
Asker Musikkorps
Asker Musikkorps, forkortet AMK, er et musikkorps i Asker, med ca 55 medlemmer i alderen 15 år og oppover. Korpset øver i Asker kulturhus hvor også de fleste konserter avholdes. Fra høsten 2022 har Guro Ansteensen Haugli vært dirigent for korpset.
Asker Musikkorps ble stiftet som Asker Ungdomskorps i 1932. Korpset oppstod som et tilbud for de eldre musikerne fra Asker guttemusikkorps (dagens Asker skolekorps). Lærer Martin Lunde dirigerte korpset de to første årene og allerede 17. mai 1933 deltok Asker ungdomskorps i toget i Asker. Uniformen hadde lyse bukser og blå jakker.
I 1963 ble første jente tatt opp i korpset, og i 1967 ble navnet endret til Asker Musikkorps. I 1975 startet Henry Pehrson som dirigent. I 1982 flyttet Asker Musikkorps inn i Asker samfunnshus, dagens Asker kulturhus.
Asker Musikkorps har profesjonelle dirigenter – blant disse kan nevnes Magne Rutle, Erik Bergene, Rune Bergmann. Korpset er medlem av Norges Musikkorps Forbund.
Uno Alexander Vesje
Uno Alexander Vesje (født 27. juli 1989 i Oslo) er en norsk harpist og komponist.
Vesje har både en mastergrad i utøvende harpe og i komposisjon. Han studerte utøvende harpe ved Norges musikkhøgskole i Oslo hos Willy Postma og Isabelle Perrin, ved The Manhattan School of Music i New York City hos Deborah Hoffman og komposisjon ved NTNU hos Ståle Kleiberg. Uno har vunnet diverse priser og stipender for sine komposisjoner og som utøver, deriblant vinner av the USA International Harp Competition Composition Contest i 2018, Tredje pris i the International Edvard Grieg Composition Contest i 2013, statens kunstnerstipend i 2015 og 2017, og Arve Tellefsens Talentpris i 2010. I 2018 ble hans harpekonsert, Bragis Harp, valgt ut til å bli fremført på UNM-festivalen (Ung Nordisk Musikk), der komponisten selv var solist under festivalens gallakonsert i Grieghallen, akkompagnert av Bergen Filharmoniske Ungdomsorkester.
Som solist har Vesje spilt med orkestre som Bergen filharmoniske orkester, Arktisk Filharmonis sinfonietta og urfremført sin egen harpekonsert med Trondheim Symfoniorkester & Opera. Som utøver av sine egne komposisjoner hadde Vesje sin internasjonale debut i Carnegie Hall i New York City i 2016. Etter debuten har han blitt invitert til å fremføre sine egne komposisjoner på blant annet the World Harp Congress, the Hong Kong Jockey Club Amphitheater i Hong Kong, The Dutch Harp Festival på TivoliVredenburg i Utrecht, Musiikkitalo under the Helsinki Harp Festival, Oslo Konserthus på TEDx, Universitetets Aula i Oslo og Olavshallen i Trondheim. Som kammermusiker har Vesje spilt med internasjonale anerkjente utøvere som Avi Avital (mandolin/IL), Bjarne Magnus Jensen (fiolin/NO), Mari Samuelsen (fiolin/NO), Lise Davidsen (sopran/NO), Measha Brueggergosman (sopran/CA), Eugenie Skilnand (solo danser/NO), og Tom Ottar Andreassen (fløyte/NO).
Før revolusjonen
Før revolusjonen (italiensk originaltittel: Prima della rivoluzione) er en italiensk romantisk dramafilm fra 1964 med manus og regi av Bernardo Bertolucci. Hovedrollene spilles av Adriana Asti og Francesco Barilli.
Handling
Fabrizio, en ung student, sliter med å forene middelklasse-livet med sin interesse for Det italienske kommunistpartiet og deres synspunkter. Han har en seriøs diskusjon med sin beste venn Agostino, som forteller ham om sitt hat for foreldrenes livsstil. Han føler seg fanget mellom å stole på foreldrene, og de marxistiske ideene.
Fabrizio blir sjokkert når han får vite at Agostino har druknet i en elv. Han snakker med noen ungdommer som var der når det skjedde, og blir overbevist om at Agostino begikk selvmord. Hans fortvilelse får ham til å slå opp med kjæresten Clelia, en ikke-politisk, pen jente fra en respektabel familie som han forbinder med middelklasse-livet han blir mer og mer desperat etter å unngå. Hans plutselige rastløshet får foreldrene hans til å invitere hans mors vakre yngre søster Gina fra Milano. Fabrizio og Gina begynner deretter et lidenskapelig seksuelt forhold.
RAF Akrotiri
RAF Akrotiri er en britisk flybase i de suverene baseområdene Akrotiri og Dekelia på Kypros. Flybasen ligger på Akrotirihalvøya ved byen Limassol. Den har en rullebane på 2743 meter.
Det britiske luftvåpenet etablerte seg på stedet i 1955. Flyplassen ble anlagt som alternativ til lufthavnen i Nikosia, som var utsatt for angrep fra kypriotiske uavhengighetsforkjempere.
RAF Akrotiri er sentral for britenes kapasitet til å delta i militære operasjoner i middelhavsområdet, Midtøsten og Sentral-Asia. Basen var sentral for britenes krigføring under Suezkrisen. Den er senere benyttet som framskutt base for blant annet krigene i Irak og Afghanistan. RAFs 84 Squadron, utstyrt med helikoptre for redningstjeneste, er også stasjonert i Akrotiri.
Pycnosiphorus lessonii
Pycnosiphorus lessonii er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.
Utseende
En nokså liten (11–17 millimeter), avlang, svart eller brunsvart hjortebille. Oversiden er mer eller mindre kledt med gulaktige eller oransje skjell, disse kan forme en oransje sidekant på pronotum og dekkvingene. Hannens kjever er noe forstørrede og krumme, av og til nokså store og sigdformede. Hodet er omtrent dobbelt så bredt som langt, kraftig punktert, pannen i midten med et rundet framspring. Pronotum er litt avrundet firkantet og har en stor, oval grop i midten. Arten er nokså variabel i utseende.
Levevis
Artene lever i tempererte skoger, oftest høytliggende.
Utbredelse
Arten er utbredt i Chile og tilgrensende områder av Argentina.
Idrettslaget Framsteg
Klubbens hjemmebane er på Lauvsland i Finsland.
Fotball
Klubbens A-lag i fotball debuterte i 6. divisjon under 2015-sesongen, etter å ha vært uten et lag i divisjonssystemet siden 1991. Deler av 2015-sesongen ble grunnet snø spilt på kunstgressbanen i Øvrebø.
Susan L. Cutter
Susan Lynn Cutter (født 1950 i Cincinnati, USA) er en amerikansk geograf. Hun er professor ved University of South Carolina, der hun også er leder for the Hazards and Vulnerability Research Institute. Hun forsker primært på sårbarhet og motstandsdyktighet, resiliens, hos mennesker og deres omgivelser ved katastrofer og ekstreme hendelser, og på hvordan man måler, overvåker og vurderer denne sårbarheten og resiliensen.
Utdannelse
Hun har sin utdannelse fra USA, med en bachelorgrad fra California State University, East Bay og en mastergrad fra University of Chicago, der hun også fikk sin ph.d.-grad i 1976.
Karriere
Cutter ble ansatt som professor i geografi ved University of South Carolina i 1993. Fra 2001 har hun tittelen Distinguished Professor, og fra 2006 er hun i tillegg leder for the Hazards and Vulnerability Research Institute ved universitetet.
I sin forskning, som omtales som banebrytende, kombinerer hun samfunnsvitenskap, naturvitenskap og teknologi.
Hun har ledet flere studier i etterkant av naturkatastrofer og andre ekstreme hendelser, for eksempel etter terrorangrepet 11. september 2001, og i 2006 etter orkanen Katrina.
Hun sitter i flere rådgivende styrer og komiteer, blant annet i National Science Foundation. Hun var en av grunnleggerne av the Executive Committee of the National Consortium for the Study of Terrorism and Responses to Terrorism (START), og var medlem av komiteen i perioden 2004–2008. (2004–2008).
Hun har (per 2015) skrevet og redigert mer enn 13 bøker, og mer enn 150 fagfellevurderte tidsskriftartikler og bokkapitler.
M-21OF
M-21OF er en prefabrikkert rakett - egnet til bruk i BM-21 rakettkaster med høyeksplosiv fragmenteringsgranat HE-FRAG. Ladningen er egnet til å ødelegge bombekasterstillinger, artilleristillinger, spredningsområde for infanteri og støttepunkt. Raketten er regnet som standard for BM-21, og har en rekkevidde på opptil 20 km. Det finnes raketter med større drivladning og med en rekkevidde på opptil 35 km, men med mindre virkning i målet.
Saint-Nicolas (Pas-de-Calais)
Saint-Nicolas er en kommune i departementet Pas-de-Calais i regionen Hauts-de-France, nord i Frankrike. Kommunen ligger i kantonen Arras-Nord som tilhører arrondissementet Arras. I hadde Saint-Nicolas 0 innbyggere.
Grafikk- og tegningsamlingen i Nasjonalmuseet
Historie
Samlingen ble grunnlagt som forening i 1877, og i 1882 flyttet man inn i tredje etasje i det nyreiste Skulpturmuseet i Kristiania. Kunsthistorieprofessor Lorentz Dietrichson hadde siden grunnleggelsen vært foreningens formann. Ved flyttingen til det nye bygget ble cand. jur. Fredrik Gundersen ansatt som samlingens konservator. Blant samlingens tidligere ledere kan nevnes Fredrik Gundersen, Eli Ingebretsen, Knut Berg og Sidsel Helliesen. Siden 2003 har samlingen vært en del av Nasjonalmuseets avdeling for eldre og moderne kunst.
Saint-Nicolas (Pas-de-Calais)
Befolkningsutvikling
Antall innbyggere i kommunen Saint-Nicolas
Grafikk- og tegningsamlingen i Nasjonalmuseet
Historie
De første tiårene ble Grafikk- og tegningsamlingen hovedsakelig bygget opp ved private samleres bidrag. Blant de viktigste bidragsyterne var blant andre Carl Melchior Stang, Sophus Larpent, Ludvig Wilhelm Dahl og Johan Ludvig Malthe. Senere betydelige bidrag har kommet inn ved blant andre Elias Fegerstehn og Arild Wahlstrøm.
Samlingen
Ved Grafikk-og tegningsamlingen finnes grafikk av blant andre Albrecht Dürer, Rembrandt van Rijn, Giovanni Battista Piranesi, Francisco Goya, Eugène Delacroix, Honoré Daumier, Édouard Manet, Edgar Degas, James Abott McNeil Whistler, Paul Gauguin, Henri Toulouse-Lautrec, Emil Nolde og Käthe Kollwitz. Pablo Picasso er representert blant annet med seriene Suite Vollard og Suite 347 komplett. Samlingen inkluderer også japanske tresnitt.
Blant utenlandske tegninger kan nevnes eldre italienske, franske, nederlandske og tyske mestertegninger med Annibale Carracci, Guercino, Jean-Honoré Fragonard, Martin Fréminet og Rembrandt som representative eksempler.
Norske tegninger, både eldre og nyere, utgjør en vesentlig del av samlingen - med blant annet J.C. Dahl, Thomas Fearnley, Adolph Tidemand, Lars Hertervig, Gerhard Munthe, Erik Werenskiold, Theodor Kittelsen og Halfdan Egedius. Her finnes et bredt utvalg av eventyrtegningene som ble brukt til å illustrere Asbjørnsen og Moes eventyr, og av illustrasjonene til den kjente utgaven av Snorres kongesagaer fra 1899. Rolf Nesch er den kunstneren som er best representert i samlingen, med over 3,000 enkeltverk, både grafiske trykk og tegninger.
Samlingen er tilgjengelig for publikum i studiesalen.
Kobberstikksamlingen i Berlin
Kobberstikksamlingen i Berlin (tysk: Kupferstichkabinett Berlin) er del av den tyske delstaten Berlins museer (Staatlichen Museen zu Berlin). Samlingen finnes i kulturkvartalet Kulturforum ved Potsdamer Platz. Det er det største museet for grafisk kunst i Tyskland. I samlingen finnes mer enn 500 000 trykk og ca 110 000 andre kunstverk på papir, det vil si tegninger, pasteller, akvareller og oljeskisser.
Historie
Kobberstikksamlingen ble offisielt opprettet i 1831 med en samling av tegninger og akvareller som ble skaffet av kurfyrste Fredrik Vilhelm av Brandenburg i 1652. Samlingen vokste i løpet av 1800- og 1900-tallet med verker fra middelalderen, renessansen og senere verker, inkludert tegninger av Albrecht Dürer og Matthias Grünewald, Sandro Botticellis illustrasjoner til Dantes Den guddommelige komedie og godset til Adolph Menzel.
I 1986 overtok Kobberstikksamlingen den grafiske samlingen til Nasjonalgalleriet i Berlin som hadde sitt tyngdepunkt i trykk fra 1900-tallet. Denne del av samlingen inkluderte ekspresjonistisk kunst som Nazi-Tyskland hadde klassifisert som «degenerert» (Entartete Kunst) og konfiskert. I 1994 åpnet Kobberstikksamlingen i en ny bygning i Kulturforum, gjenforent med deler av samlingen som hadde blitt delt mellom Øst- og Vest-Berlin, foruten også samlingen til Nasjonalgalleriet.
Samlingen
Samlingen er konsentrert om europeiske tegninger og grafikk fra middelalderen til vår samtid. Den inneholder verker av bl.a. Mantegna, Botticelli, Dürer, Altdorfer, Matthias Grünewald og Hieronymus Bosch, Pieter Bruegel, Rembrandt og Tiepolo, Daniel Chodowiecki, Caspar David Friedrich, Schinkel og Adolph von Menzel.
Det klassiske moderne er representert i samlingen med blant annet Edvard Munch, Ernst Ludwig Kirchner og Pablo Picasso. Videre finnes popart med verker av blant annet Richard Hamilton, Andy Warhol, Jasper Johns, Frank Stella, konseptkunst og minimalisme.
Liste over spanske regenter
Under følger en liste over spanske regenter.
Kobberstikksamlingen i Berlin
Samlingen
En del av Chodowieckis verker finnes i en fast utstilling i Gemäldegalerie, også det i Kulturforum.
Framnes ungdomsskole
Framnes ungdomsskole er en ungdomsskole på Framnes i Narvik kommune i Nordland. Skolen ble tatt i bruk høsten 1967, og i 2005 ble det bygd en turnhall, som også brukes som gymsal, i tilknytning til den. Ungdomsskolen har 121 elever (2014-2015), og rektor er Gunnar Gamst (per 2015). Ungdomsskolen er foreslått nedlagt fra våren 2016.
The Prince of Denmark’s March
The Prince of Denmark's March (dansk: Prins Jørgens March, ofte kalt Trumpet Voluntary) er et musikstykke skrevet omkring 1699 av barokkomponisten Jeremiah Clarke, den første organisten i den nye St Paul's Cathedral. Verket ble skrevet til ære for Prins Jørgen av Danmark, gift med prinsesse, senere dronning, Anne av England.
I mange år var stykket tilskrevet hans eldre og mer kjente samtidige Henry Purcell, som var organist ved Westminster Abbey. Tilskrivningen stammer fra et arrangement for orgel urgitt i 1870-årene av Dr. William Spark, by-organist i Leeds. Det ble senere brukt i Henry Woods arrangement for trompet, strykeorkester og orgel.